พระราชกฤษฎีกาเปลี่ยนแปลงเขตเทศบาลเมืองกำแพงเพชรจังหวัดกำแพงเพชรพ.ศ. ๒๕๐๙ ภูมิพลอดุลยเดชป.ร.ให้ไว้ ณวันที่ ๒๑ กุมภาพันธ์ พ.ศ. ๒๕๐๙เป็นปีที่๒๑ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรเปลี่ยนแปลงเขตเทศบาลเมืองกำแพงเพชรจังหวัดกำแพงเพชร เพื่อความเหมาะสมแก่การบริหารกิจการและการทะนุบำรุงท้องถิ่นอาศัยอำนาจตามความในมาตรา ๑๒ แห่งพระราชบัญญัติเทศบาล พ.ศ. ๒๔๙๖ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๓) พ.ศ. ๒๔๙๙ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกาเปลี่ยนแปลงเขตเทศบาลเมืองกำแพงเพชรจังหวัดกำแพงเพชร พ.ศ. ๒๕๐๙มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้เปลี่ยนแปลงเขตเทศบาลเมืองกำแพงเพชรจังหวัดกำแพงเพชร ซึ่งได้กำหนดไว้ตามมาตรา ๔แห่งพระราชกฤษฎีกาจัดตั้งเทศบาลเมืองกำแพงเพชร จังหวัดกำแพงเพชร พุทธศักราช ๒๔๗๙เสียใหม่ โดยให้มีเขต ดังต่อไปนี้ด้านเหนือ ตั้งแต่หลักเขตที่ ๑ ซึ่งตั้งอยู่ริมแม่น้ำปิงฝั่งตะวันตกห่างจากศูนย์กลางเชิงสะพานกำแพงเพชร ๓,๘๐๐ เมตร เป็นเส้นตรงไปทางทิศตะวันออกถึงหลักเขตที่ ๒ ซึ่งตั้งอยู่ริมแม่น้ำปิงฝั่งตะวันออก ตรงแนวเส้นตั้งฉากจากทางไปตำบลหนองปลิงตรงเชิงสะพานข้ามคลองท่อทองแดงด้านเหนือจากหลักเขตที่ ๒ เป็นเส้นตรงไปทางทิศตะวันออก ผ่านคลองท่อทองแดงตรงเชิงสะพานข้ามคลองท่อทองแดงด้านเหนือ ถึงหลักเขตที่ ๓ซึ่งตั้งอยู่ห่างจากศูนย์กลางสะพานไปทางทิศตะวันออก ตามแนวเส้นตั้งฉาก ๓๘๐ เมตรด้านตะวันออก จากหลักเขตที่ ๓เป็นเส้นตรงไปทางทิศตะวันออกเฉียงใต้ ถึงหลักเขตที่ ๔ ซึ่งตั้งอยู่ห่างจากศูนย์กลางถนนโพธิ์ทะเลเนรมิตรตรง กม. ๐.๘๐๐ ไปทางทิศเหนือ ตามแนวเส้นตั้งฉาก ๗๙๐ เมตรจากหลักเขตที่ ๔ เป็นเส้นตรงไปทางทิศตะวันออก ถึงหลักเขตที่๕ ซึ่งตั้งอยู่ห่างจากศูนย์กลางถนนโพธิ์ทะเลเนรมิตร ตรง กม. ๒ ไปทางทิศเหนือตามแนวเส้นตั้งฉาก ๖๓๐ เมตรจากหลักเขตที่ ๕ เป็นเส้นตรงไปทางทิศตะวันออกเฉียงใต้ผ่านถนนโพธิ์ทะเลเนรมิตรตรง กม. ๒ ถึงหลักเขตที่ ๖ ซึ่งตั้งอยู่ห่างจากศูนย์กลางถนนโพธิ์ทะเลเนรมิตรไปทางทิศใต้ตามแนวเส้นตั้งฉาก ๖๓๐ เมตรจากหลักเขตที่ ๖ เป็นเส้นตรงไปทางทิศตะวันตกเฉียงใต้ ถึงหลักเขตที่๗ ซึ่งตั้งอยู่ห่างจากศูนย์กลางถนนโพธิ์ทะเลเนรมิตร ตรง กม. ๐.๒๐๐ ไปทางทิศใต้ตามแนวเส้นตั้งฉาก ๗๑๐ เมตรจากหลักเขตที่ ๗ เป็นเส้นตรงไปทางทิศตะวันตกเฉียงใต้ ถึงหลักเขตที่๘ ซึ่งตั้งอยู่ห่างจากศูนย์กลางทางไปตำบลคณฑี ตรง กม. ๒ ไปทางทิศตะวันออกตามแนวเส้นตั้งฉาก ๔๗๐ เมตรด้านใต้ จากหลักเขตที่ ๘เป็นเส้นตรงไปทางทิศตะวันตกผ่านทางไปตำบลคณฑี ตรง กม. ๒ ถึงหลักเขตที่ ๙ซึ่งตั้งอยู่ริมแม่น้ำปิงฝั่งตะวันออกจากหลักเขตที่ ๙ เป็นเส้นตรงไปทางทิศตะวันตกตามแนวเส้นตั้งฉาก ถึงหลักเขตที่ ๑๐ ซึ่งตั้งอยู่ริมแม่น้ำปิงฝั่งตะวันตกด้านตะวันตก จากหลักเขตที่ ๑๐เลียบตามริมแม่น้ำปิงฝั่งตะวันตกไปทางทิศเหนือ บรรจบหลักเขตที่ ๑ดังปรากฏในแผนที่ท้ายพระราชกฤษฎีกานี้ตามเส้นแนวเขตที่กล่าวไว้ในมาตรานี้ให้มีหลักย่อยปักไว้เพื่อแสดงแนวเขตตามสมควรมาตรา ๔ ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการจอมพล ถนอม กิตติขจรนายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกาเปลี่ยนแปลงเขตเทศบาลเมืองกำแพงเพชรจังหวัดกำแพงเพชร พ.ศ. ๒๕๐๙(ดูข้อมูลจากภาพกฎหมาย)หมายเหตุ :- เหตุผลในการประกาศใช้พระราชกฤษฎีกาฉบับนี้ คือ เนื่องจากท้องถิ่นทั้งในเขตและนอกเขตเทศบาลเมืองกำแพงเพชรจังหวัดกำแพงเพชร ได้เจริญขึ้น และมีชุมนุมชนอยู่หนาแน่น ประกอบกับมีสถานที่ราชการส่วนมากขยายออกไปตั้งอยู่นอกเขตเทศบาลจึงสมควรขยายเขตเทศบาลเมืองกำแพงเพชร จังหวัดกำแพงเพชร เพื่อประโยชน์ในการบริหารและการทะนุบำรุงท้องถิ่นต่อไปปิติวรรณ/ปรับปรุง๙ มีนาคม ๒๕๖๓อรญา/ตรวจ๑๘ มีนาคม ๒๕๖๓[๑] ราชกิจจานุเบกษาเล่ม ๘๓/ตอนที่ ๒๑/ฉบับพิเศษ หน้า ๑๕/๕ มีนาคม ๒๕๐๙